નેશનલ સિક્યુરિટી એડવાઈઝરી બોર્ડના ચેરમેન રહી ચૂકેલા શ્યામ સરને હાલમાં પોતાના એક લેખમાં લખ્યું છે કે સરકાર કે સેનાની કામગીરી બાબતે સવાલો ઉઠાવનાર રાષ્ટ્રદ્રોહી નથી; સેના પાસે શસ્ત્રો-સગવડો અપૂરતાં હોય, દેશમાં કાયદો અને વ્યવસ્થા જાળવવાનું કામ સંભાળનારા પોલીસોની ટ્રેનિંગ અપૂરતી હોય, લોકોની રક્ષા માટેનો માણસો ઓછો પડતો હોય (ભારતમાં લાખની વસતિએ ૧૨૫ પોલીસો છે અને આ પ્રમાણ વૈશ્વિક એવરેજથી ઘણું નીચું છે) ત્યારે સામે પક્ષે વીઆઈપીની સુરક્ષા માટે ખૂબ બધો સ્ટાફ અટવાયેલો રહેતો હોય, સરહદો પરના છીંડાઓમાંથી આતંકીઓ છૂપાઈને અથવા તો સુરક્ષા દળોમાંના ભ્રષ્ટ તત્ત્વોની મદદથી ઘૂસી આવતા હોય ત્યારે આ બધા મુદ્દે પોતાનો પક્ષ કેવાં પગલાં લેશે તે વિશે તમામ રાજકીય પક્ષોએ ફેડ પાડીને વાત કરવી જોઈએ અને પોતાના ચૂંટણી ઢંઢેરામાં તેની જાહેરાત કરવી જોઈએ એવો શ્યામ સરનનો આગ્રહ સમજી શકાય તેવો છે.